เจ้าชายมาซาฮิโตะ ฮิตาจิโนะมิยะ

เจ้าชายฮิตาจิ (ญี่ปุ่น: 常陸宮正仁親王殿下; โรมาจิ: "Hitachi-no-Miya Masahito Shinnō Denka"; อังกฤษ: His Imperial Highness Prince Hitachi) ทรงดำรงฐานันดรศักดิ์ "ชินโน" หรือเจ้าชายชั้นเอกแห่งราชวงศ์ญี่ปุ่น
ทรงเป็นพระราชโอรสในสมเด็จพระจักรพรรดิฮิโรฮิโตะ (จักรพรรดิโชวะ) กับสมเด็จพระจักรพรรดินีนางาโกะ (จักรพรรดินีโคจุง) 
ทรงเป็นพระราชปิตุลาในจักรพรรดิพระองค์ปัจจุบัน (สมเด็จพระจักรพรรดินารูฮิโตะ) และทรงเป็นพระราชอนุชาในสมเด็จพระจักรพรรดิอากิฮิโตะ
เจ้าชายฮิตาจิ ทรงมีพระนามจริงว่า "มาซาฮิโตะ" (ญี่ปุ่น: 正仁; โรมาจิ: "Masahito") โดยหลังจากที่พระองค์อภิเษกสมรส พระองค์ได้ก่อตั้งมิยาเกะ (ราชวงศ์สาขา) ของพระองค์เองขึ้น และได้รับพระราชทานมิยาโง ว่า "ฮิตาจิ" จากสมเด็จพระจักรพรรดิฮิโรฮิโตะ ซึ่งสำนักพระราชวังญี่ปุ่นได้มีการระบุพระนามของพระองค์ในภาษาอังกฤษว่าเป็น "Prince Hitachi" หรือ เจ้าชายฮิตาจิ
ปัจจุบันทรงเป็นรัชทายาทลำดับที่สามแห่งการสืบราชสันตติวงศ์ตามกฎหมายราชวงศ์ญี่ปุ่น มาตราที่ 2 ข้อ 7
สัญลักษณ์ประจำพระองค์ ต้นโอกาทามะ  
ที่ประทับหลัก วังฮิตาจิ หรือ วังโทคิวามัตสึ  เขตชิบูยะ กรุงโตเกียว
พระประวัติ.
เจ้าชายโยชิ (มาซาฮิโตะ).
การประสูติ.
วันที่ 28 พฤศจิกายน พ.ศ. 2478 (ปีโชวะที่ 10) เวลา 07:27 น. สมเด็จพระจักรพรรดินีนางาโกะประสูติพระราชโอรสพระองค์ที่ 2 ณ ห้องประสูติ พระตำหนักเมจิชั้นใน  พระราชวังอิมพีเรียล กรุงโตเกียว
วันที่ 4 ธันวาคม พ.ศ. 2478 มีการจัดพิธีสรงน้ำ  และพิธีเฉลิมพระนาม  ซึ่งเป็นธรรมเนียมราชสำนักที่จัดหลังจากการประสูติประมาณ 7 วัน ในพิธีนี้จะมีการตั้งพระนามและกำหนดสัญลักษณ์ประจำพระองค์ 
เนื่องจากทรงเป็นพระราชโอรสในสมเด็จพระจักรพรรดิฮิโรฮิโตะ พระราชโอรสทรงได้รับพระราชทานพระนามจากสมเด็จพระจักรพรรดิว่า "มาซาฮิโตะ" (ญี่ปุ่น: 正仁; โรมาจิ: "Masahito") และได้รับพระนามโกโชโง ว่า "โยชิ" (ญี่ปุ่น: 義宮; โรมาจิ: "Yoshi-no-Miya")
ณ วันประสูติ เนื่องจากพระองค์ทรงเป็นพระราชโอรสในจักรพรรดิ ดังนั้นพระองค์จึงดำรงฐานันดร "ชินโน" หรือเจ้าชายชั้นเอกแห่งราชวงศ์ญี่ปุ่น ตามกฎหมายราชวงศ์ญี่ปุ่น
ดังนั้นพระนามเต็มหลังจากประสูติ คือ 義宮正仁親王殿下 ("Yoshi-no-Miya Masahito Shinnō Denka") สำนักพระราชวังระบุพระนามในวัยพระเยาว์เป็นภาษาอังกฤษว่า Prince Yoshi (เจ้าชายโยชิ)
สัญลักษณ์ประจำพระองค์ ถูกกำหนดเป็น ต้นอากาทามะ  
เจ้าชายโยชิ (มาซาฮิโตะ) ทรงเป็นพระราชบุตรพระองค์ที่ 6 จากทั้งหมด 7 พระองค์ในสมเด็จพระจักรพรรดิฮิโรฮิโตะกับสมเด็จพระจักรพรรดินีนางาโกะ ทรงมีพระเชษฐภคณี 4 พระองค์, พระเชษฐา 1 พระองค์, และพระขณิษฐา 1 พระองค์ ดังนี้
พระองค์ทรงประชวรโรคโปลิโอตั้งแต่ทรงพระเยาว์ โดยสมเด็จพระจักรพรรดินีนางาโกะ พระชนนี เป็นผู้ค้นพบการประชวรนี้
บรรลุนิติภาวะ.
วันที่ 28 พฤศจิกายน พ.ศ. 2498 เจ้าชายโยชิมีพระชนมายุครบ 20 ชัณษา ซึ่งถือว่าทรงบรรลุนิติภาวะตามประมวลกฎหมายแพ่งและพาณิชย์ของญี่ปุ่น และมีการจัดพิธีบรรลุนิติภาวะตามธรรมเนียมของราชวงศ์ โดยพระองค์ได้รับพระราชทานเครื่องราชอิสริยาภรณ์เกียรติคุณและราชมิตราภรณ์อันสูงส่งยิ่งดอกเบญจมาศ ชั้นมหาปรมาภรณ์
เจ้าชายฮิตาจิ.
การอภิเษกสมรส.
วันที่ 21 กุมภาพันธ์ พ.ศ. 2507 มีการนัดดูตัวระหว่างเจ้าชายโยชิ และนางสาวฮานาโกะ สึงารุ เพื่อทำการอภิเษกสมรส โดยนางสาวฮานาโกะ สึงารุ เป็นธิดาคนที่สี่ของโยชิตากะ สึงารุ  ซึ่งเป็นผู้นำตระกูลสึงารุ  รุ่นที่ 14 โดยตระกูลดังกล่าวเคยปกครองแคว้นฮิโรซากิ  ในปัจจุบัน คือ จังหวัดอาโอโมริ
วันที่ 14 เมษายน พ.ศ. 2507 มีการจัดพิธี "โนะไซ"  หรือพิธีหมั้น
วันที่ 15 กันยายน พ.ศ. 2507 มีการจัดพิธี "โคกคิ"  หรือพิธีกำหนดวันอภิเษกสมรส
วันที่ 30 กันยายน พ.ศ. 2507 มีการจัดพิธีอภิเษกสมรสระหว่าง เจ้าชายโยชิ กับ นางสาวฮานาโกะ สึงารุ
โดยหลังจากที่พระองค์อภิเษกสมรส พระองค์ได้ก่อตั้งมิยาเกะ (ราชวงศ์สาขา) ของพระองค์เองขึ้น และได้รับพระราชทานมิยาโง ว่า "ฮิตาจิ" จากสมเด็จพระจักรพรรดิฮิโรฮิโตะ ซึ่งถือเป็น มิยาเกะ (ราชวงศ์สาขา) แรกที่ถูกตั้งขึ้นหลังจากช่วงสงครามและภายใต้กฎหมายราชวงศ์สมัยปัจจุบัน โดย "ฮิตาจิ" มีที่มาจากชื่อแคว้นฮิตาจิ  ปัจจุบันอยู่ภายใต้จังหวัดอิบารากิ
ดังนั้น พระนามเต็มของพระองค์จึงเปลี่ยนเป็น 常陸宮正仁親王殿下 ("Hitachi-no-Miya Masahito Shinnō Denka") โดยสำนักพระราชวังระบุพระนามในภาษาอังกฤษว่าเป็น His Imperial Highness Prince Hitachi หรือ เจ้าชายฮิตาจิ
นางสาวฮานาโกะ สึงารุ ได้รับการสถาปนาอิสริยยศเป็น "ชินโนฮิ" หรือพระชายาในเจ้าชายชั้นเอกแห่งราชวงศ์ญี่ปุ่น และมีพระนามเต็มว่า 正仁親王妃華子殿下 ("Masahito Shinnōhi Hanako" "Denka") โดยสำนักพระราชวังระบุพระนามในภาษาอังกฤษเป็น Her Imperial Highness Princess Hitachi หรือ เจ้าหญิงฮิตาจิ 
เจ้าชายและเจ้าหญิงฮิตาจิ ทรงไม่มีพระโอรส-ธิดาด้วยกันแม้แต่พระองค์เดียว
ทั้งสองพระองค์ประทับอยู่ที่ วังฮิตาจิ หรือ วังโทคิวามัตสึ  เขตชิบูยะ กรุงโตเกียว ซึ่งถือว่าเป็น มิยาเกะ (ราชวงศ์สาขา) ราชวงศ์เดียว ที่ประทับอยู่นอกเขตพระราชฐานอากาซากะ 
ราชวงศ์สาขาฮิตาจิ.
สมาชิกราชวงศ์สาขาฮิตาจิ ประกอบด้วย
ตราประจำ มิยาเกะ (ราชวงศ์สาขา) "ฮิตาจิ" ประกอบด้วยตราดอกเบญจมาศ 14 กลีบ อยู่ตรงกลาง ซึ่งสื่อถึงพระบรมวงศานุวงศ์ของราชวงศ์ญี่ปุ่น และล้อมรอบด้วยต้นโอกาทามะ  ซึ่งเป็นสัญลักษณ์ประจำพระองค์ของเจ้าชายฮิตาจิ
พระกรณียกิจ.
งานราชสำนัก.
อย่างไรก็ตามในช่วงหลัง พระองค์ไม่ได้เสด็จเข้าร่วมเนื่องจากพระชัณษามาก และการประชวรของพระองค์
งานพิธี.
ทรงร่วมงานครบรอบต่างๆในสมาคมที่พระองค์ดำรงตำแหน่งประธานกิตติมศักดิ์ เช่น